techiaith/cofnodycynulliad_en-cy huggingface dataset:
English: Thank you very much, Dirprwy Lywydd. Minister, of course, you'll be aware that Bridgend, the Princess of Wales Hospital in Bridgend, is now part of the Cwm Taf area. When the consultation took place for Bridgend to be incorporated into Cwm Taf, I'm pretty sure that nobody who responded to that consultation was aware of what was happening with maternity services in Cwm Taf. I wonder, then, if you could just reassure my constituents in South Wales West that the Princess of Wales Hospital will not be affected by any steps taken through these special measures, a status that's been imposed on Cwm Taf now, and if people are going to be moved from Bridgend, in terms of their expertise, to other parts of the Cwm Taf area, that money will follow or, preferably, that nobody will be removed from the Princess of Wales Hospital's maternity and neonatal services in order to solve problems in other parts of Cwm Taf.
Welsh: Diolch yn fawr iawn, Dirprwy Lywydd. Gweinidog, byddwch chi, wrth gwrs, yn gwybod bod Pen-y-bont ar Ogwr, Ysbyty Tywysoges Cymru ym Mhen-y-bont ar Ogwr, bellach yn rhan o ardal Cwm Taf. Pan gynhaliwyd yr ymgynghoriad ynglŷn â chynnwys Pen-y-bont ar Ogwr yng Nghwm Taf, rwy'n eithaf sicr nad oedd neb a ymatebodd i'r ymgynghoriad hwnnw'n ymwybodol o'r hyn a oedd yn digwydd yng Nghwm Taf o ran y gwasanaethau mamolaeth. Tybed a wnewch chi, felly, dawelu meddyliau fy etholwyr yn y de-orllewin na chaiff Ysbyty Tywysoges Cymru ei effeithio gan unrhyw beth a wneir drwy'r mesurau arbennig hyn, statws sydd wedi ei orfodi ar Fwrdd Iechyd Cwm Taf yn awr, ac os yw pobl yn mynd i gael eu symud o Ben-y-bont ar Ogwr, o ran eu harbenigedd, i rannau eraill o ardal Cwm Taf, a fydd yr arian hwnnw'n dilyn neu, yn ddelfrydol, na chaiff neb ei symud o wasanaethau mamolaeth a newyddenedigol Ysbyty Tywysoges Cymru er mwyn datrys problemau mewn rhannau eraill o Gwm Taf.
English: I'm happy to confirm that if people move within the health board, then the health board will need to make sure that they adequately resource the service, if people are moving around to cover challenges in other parts of the area. But it's entirely possible that people will move from the current Bridgend area. For example, the medical director post: it's possible that could be someone from the Bridgend area, it could be someone from the former Cwm Taf area, it could be someone from outside the current health board. So it's entirely possible staff will move and their roles will need to be filled if they do. But I do want to confirm in a very straightforward manner that special measures do not apply to maternity services within the Bridgend area of Cwm Taf Morgannwg; they are not affected by the decision I've made today on special measures. But, of course, the broader questions about leadership and governance affect the whole health board area, and that's part of the cultural shift that is not just about maternity services but how the whole health board operates.
Welsh: Rwy'n falch o gadarnhau, os bydd pobl yn symud o fewn y bwrdd iechyd, yna bydd angen i'r bwrdd iechyd sicrhau ei fod yn darparu adnoddau digonol ar gyfer y gwasanaeth, os yw pobl yn symud i ymdrin â heriau mewn rhannau eraill o'r ardal. Ond mae'n gwbl bosib y bydd pobl yn symud o ardal bresennol Pen-y-bont ar Ogwr. Er enghraifft, swydd y cyfarwyddwr meddygol: mae'n bosib y gallai hwnnw fod yn rhywun o ardal Pen-y-bont ar Ogwr, gallai fod yn rhywun o hen ardal Bwrdd Iechyd Cwm Taf, gallai fod yn rhywun o'r tu allan i'r bwrdd iechyd presennol. Felly mae'n gwbl bosib y bydd staff yn symud ac y bydd angen llenwi eu swyddi os byddant yn gwneud hynny. Ond rwyf yn dymuno cadarnhau mewn modd syml iawn nad yw mesurau arbennig yn berthnasol i wasanaethau mamolaeth ardal Pen-y-bont ar Ogwr o Fwrdd Iechyd Cwm Taf Morgannwg; nid yw'r penderfyniad yr wyf i wedi'i wneud heddiw ynglŷn â mesurau arbennig yn effeithio arnyn nhw. Ond, wrth gwrs, mae'r cwestiynau ehangach am arweinyddiaeth a llywodraethiant yn effeithio ar ardal gyfan y bwrdd iechyd, ac mae hynny'n rhan o'r newid diwylliannol sydd nid yn unig yn ymwneud â gwasanaethau mamolaeth ond hefyd â sut mae'r bwrdd iechyd cyfan yn gweithredu.
English: Item 6 on the agenda this afternoon is a statement by the Minister for Education on support for disadvantaged and vulnerable learners, and I call on the Minister for Education, Kirsty Williams.
Welsh: Eitem 6 ar yr agenda y prynhawn yma yw datganiad gan y Gweinidog Addysg am gefnogi dysgwyr dan anfantais ac agored i niwed, a galwaf ar y Gweinidog Addysg, Kirsty Williams.
English: Item 7 on the agenda is a statement by the Deputy Minister for Culture, Sport and Tourism on Creative Wales, and I call on the Deputy Minister for Culture, Sport and Tourism, Dafydd Elis-Thomas.
Welsh: Eitem 7 ar yr agenda yw datganiad gan y Dirprwy Weinidog Diwylliant, Chwaraeon a Thwristiaeth ar Gymru Greadigol, a galwaf ar y Dirprwy Weinidog Diwylliant, Chwaraeon a Thwristiaeth, Dafydd Elis-Thomas.
English: Thank you very much, Deputy Presiding Officer. It gives me great pleasure to provide the Assembly with an update on our support for the creative industries sector. The creative industries sector gives us an opportunity to realise the benefits that the sector brings from two directions, from the economic side, and from the cultural side. We're trying to look at those two aspects of creative activity together. That allows us also to enrich what Wales has to offer to the world. We can showcase our arts and our natural scenery, and we can couple that with the thriving industries and those who can develop businesses in the creative industries, and there is, of course, a very close connection between the creative industries and the industries and businesses in the tourism sector and also in the media generally.
Welsh: Diolch yn fawr, Dirprwy Lywydd. Mae'n dda gen i roi diweddariad i'r Cynulliad am ein cymorth i'r diwydiannau creadigol. Mae'r diwydiannau creadigol fel sector yn rhoi cyfle inni elwa o'r manteision a ddaw o ddau gyfeiriad, o'r ochr economaidd ac o'r ochr ddiwylliannol, a dŷn ni'n ceisio edrych ar y ddwy agwedd yma ar weithgaredd creadigol gyda'i gilydd. Mae hynny'n caniatáu inni hefyd gyfoethogi'r hyn y gall Cymru ei gynnig i'r byd. Dŷn ni'n gallu dangos ein celfyddyd, dŷn ni'n gallu dangos ein golygfeydd naturiol, ac yna dŷn ni'n gallu cyplysu hynny gyda'r diwydiannau sy'n ffynnu a'r rhai sydd yn gallu datblygu busnesau yn y diwydiannau creadigol, ac mae yna, wrth gwrs, gysylltiad agos iawn rhwng y diwydiannau creadigol a'r diwydiannau a'r busnesau yn y maes twristiaeth ac yn y maes cyfryngau yn gyffredinol.
English: I hope the Assembly will indulge me if I take us all back to 1984 and the presidential election campaign and Walter Mondale's use of the Wendy's slogan, 'Where's the beef?' We've been around this racecourse a few times now, back as far as July 2016. And when it comes to Creative Wales, it seems that this Government is all preparation and no decision and we do need to make progress. I welcome the core ambitions to embed culture in the growth of the economy, to simplify the funding model and have an economic contract at the heart of the funding mechanism and to also embed the principle of fusion. I think there'll be agreement across the Chamber that that's the direction we need to go in, but we need the decisions. When will the creative industries panel transform into the board of Creative Wales, or is that not now the objective? How will it be structured and situated within Welsh Government? When will the senior appointments, including that of the chief executive, be made? When can we expect to see a strategic priorities document for this important part of our economy, so that we can catch up, at last, with Scotland?
Welsh: Gobeithio y bydd y Cynulliad yn caniatáu imi fynd â ni i gyd yn ôl i 1984 a'r ymgyrch etholiad arlywyddol a defnydd Walter Mondale o slogan cwmni bwyd cyflym Wendy's, 'Where's the beef?' Rydym ni wedi symud mewn cylchoedd sawl gwaith erbyn hyn, mor bell yn ôl â mis Gorffennaf 2016. Ac o ran Cymru Greadigol, mae'n ymddangos bod y Llywodraeth hon yn ymwneud â'r paratoi'r heb wneud penderfyniadau ac mae angen inni wneud cynnydd. Rwy'n croesawu'r uchelgeisiau craidd i wreiddio diwylliant yn nhwf yr economi, symleiddio'r model ariannu a chael contract economaidd wrth wraidd y system ariannu a hefyd ymwreiddio'r egwyddor o asio. Rwy'n credu y bydd cytundeb ar draws y Siambr mai dyna'r cyfeiriad y mae angen i ni fynd iddo, ond mae angen y penderfyniadau arnom. Pryd bydd y panel diwydiannau creadigol yn trawsnewid i fwrdd Cymru Greadigol, neu tybed nad dyna'r nod erbyn hyn? Sut caiff hyn ei strwythuro a'i leoli o fewn Llywodraeth Cymru? Pryd bydd yr uwch benodiadau, gan gynnwys penodiad y prif weithredwr, yn cael eu gwneud? Pryd gallwn ni ddisgwyl gweld dogfen blaenoriaethau strategol ar gyfer y rhan bwysig hon o'n heconomi, fel y gallwn ni fod cystal â'r Alban o'r diwedd?
English: I have no interest in catching up with Scotland, because in the way that they've established Creative Scotland, they have done something else. But I'm not going to comment on what they have done with the Scottish Arts Council; that's a matter for them. Creative England is a commercial organisation. Creative Wales is going to be an organisation - and I have already explained this in this Assembly and to a committee - Creative Wales will be established within Government. We have established a model that we know works with Cadw and we will follow a similar structure. We will be recruiting in the next month the chief executive for the organisation. We will then be moving on to appoint a chair, and that chair, along with myself and colleagues, will ensure that we advertise for a board, similarly to the board that we've successfully advertised for in the case of Cadw. So, my intention is that the organisation will be able to take the substantial budgets that are currently being spent for the creative industries into their ownership, and there will be a clearly indicative budget of the order of £30 million that will be available for this organisation, and it will be functioning within the next six months.
Welsh: Nid oes gen i ddiddordeb mewn ceisio bod cystal â'r Alban, oherwydd wrth iddyn nhw sefydlu Creative Scotland, fe wnaethon nhw rywbeth arall. Ond nid wyf i am wneud sylw ar yr hyn y maen nhw wedi'i wneud gyda Chyngor Celfyddydau'r Alban; mater iddyn nhw yw hynny. Mae Creative England yn sefydliad masnachol. Mae Cymru Greadigol yn mynd i fod yn sefydliad - ac rwyf eisoes wedi egluro hyn yn y Cynulliad hwn ac wrth bwyllgor - bydd Cymru Greadigol yn cael ei sefydlu o fewn y Llywodraeth. Rydym ni wedi sefydlu model yr ydym yn gwybod ei fod yn gweithio gyda Cadw a byddwn yn dilyn strwythur tebyg. Byddwn yn recriwtio prif weithredwr y sefydliad yn ystod y mis nesaf. Byddwn wedyn yn symud ymlaen i benodi cadeirydd, a bydd y cadeirydd hwnnw, ynghyd â mi a fy nghyd-Aelodau, yn sicrhau ein bod yn hysbysebu am fwrdd, yn debyg i'r bwrdd yr ydym wedi hysbysebu amdano'n llwyddiannus yn achos Cadw. Felly, fy mwriad i yw y bydd y sefydliad yn gallu bod â pherchnogaeth ar y cyllidebau sylweddol sy'n cael eu gwario ar hyn o bryd ar gyfer y diwydiannau creadigol, a bydd cyllideb ddangosol glir o ryw £30 miliwn ar gael i'r sefydliad hwn, a bydd yn gweithredu o fewn y chwe mis nesaf.
English: I welcome the statement and the opportunity to ask questions on two of the creative industries. I'm going to concentrate on two because I think that one of the things I have concerns about is that we talk about creative industry as if it's one thing. It's not - it's very many different things. First of all I want to talk about animation, and the other one I want to talk about is computer games, which is the biggest of all the industries relating to creativity, which unfortunately didn't get a mention in the Minister's statement, unless I missed it -
Welsh: Rwy'n croesawu'r datganiad a'r cyfle i ofyn cwestiynau ynghylch dau o'r diwydiannau creadigol. Rwy'n mynd i ganolbwyntio ar ddau gan fy mod yn credu mai un o'r pethau sy'n fy mhryderu i yw ein bod yn siarad am ddiwydiant creadigol fel petai'n un peth. Nid dyna ydyw - mae'n llawer iawn o bethau gwahanol. Yn gyntaf, hoffwn i siarad am animeiddio, a'r peth arall yr hoffwn i siarad amdano yw gemau cyfrifiadur, sef y diwydiant mwyaf sy'n ymwneud â chreadigrwydd, ac na chafodd ei grybwyll yn natganiad y Gweinidog, gwaetha'r modd, oni bai fy mod wedi ei fethu -
English: Yes, I did - two paragraphs.
Welsh: Do, fe wnes i - dau baragraff.
English: I would suggest to the Member that he goes out of this building and crosses a short stretch of water and turn left, and he will find a whole series of animators, a whole range of post-production activity, which is undertaken by these companies that exist in a building - in fact built by Welsh Government funding, before my time, in the time of my colleague. That wonderful yellow castle is exactly what the industry currently requires. Now, as soon as an industry requires further development of that kind, we will certainly be able to replicate that process. Following his strictures this afternoon, I will speak again, as I've done before, with those involved in the animation industry in Wales to see whether they feel that there is a particular area of development they would like to undertake. The key thing that the media industry does, along the whole of the River Severn, in Bristol and in Cardiff - and we must see this as one whole area, I think, of development and clusters that work with each other, and the collaboration that there is, and extends, of course, with work that goes on across and through the Thames valley into London. That is the nature of the business that we are working with, but there is no shortage of interest on the part of this Welsh Government to support any project that my colleague would like to bring forward for discussion. If he is aware of any animators who feel that they haven't been properly responded to by any of my colleagues in Welsh Government, I'd be very glad to know about this so that we can improve the relationship between us.
Welsh: Byddwn i'n awgrymu wrth yr Aelod ei fod yn mynd allan o'r adeilad hwn ac yn croesi darn byr o ddŵr ac yn troi i'r chwith, ac yno bydd yn dod o hyd i lu o animeiddwyr, amrywiaeth gyfan o weithgarwch ôl-gynhyrchu, a wneir gan y cwmnïau hyn sy'n bodoli mewn adeilad - yn wir a adeiladwyd gan gyllid Llywodraeth Cymru, cyn fy nghyfnod i, yng nghyfnod fy nghyd-Aelod. Y castell melyn gwych hwnnw yw'r union beth sydd ei angen ar y diwydiant ar hyn o bryd. Nawr, pan fydd angen datblygiad pellach o'r math hwnnw ar y diwydiant, byddwn yn sicr yn gallu efelychu'r broses honno. Yn dilyn ei feirniadaeth y prynhawn yma, siaradaf eto, fel yr wyf wedi'i wneud o'r blaen, gyda'r rhai hynny sy'n ymwneud â'r diwydiant animeiddio yng Nghymru i weld a oes maes datblygu penodol yr hoffen nhw ymgymryd ag ef. Y peth allweddol y mae diwydiant y cyfryngau'n ei wneud, ar hyd yr Afon Hafren gyfan, ym Mryste ac yng Nghaerdydd - ac mae'n rhaid inni ystyried hyn yn un ardal gyfan, yn fy marn i, o ddatblygiad a chlystyrau sy'n gweithio gyda'i gilydd, a'r cydweithio sydd i'w weld, ac sy'n ymestyn, wrth gwrs, gyda gwaith a gaiff ei wneud ledled a thrwy ddyffryn Tafwys i Lundain. Dyna natur y busnes yr ydym ni'n gweithio gydag ef, ond nid oes prinder diddordeb ar ran Llywodraeth Cymru i gefnogi unrhyw brosiect yr hoffai fy nghyd-Aelod ei gyflwyno i'w drafod. Os yw'n ymwybodol o unrhyw animeiddwyr sy'n teimlo nad yw unrhyw un o fy nghydweithwyr yn Llywodraeth Cymru wedi ymateb yn briodol iddyn nhw, byddwn yn falch iawn o gael gwybod am hyn er mwyn inni allu gwella'r berthynas rhyngom.
English: Item 8 on the agenda this afternoon is the legislative consent motion on the Rivers Authorities and Land Drainage Bill, and I call on the Minister for Environment, Energy and Rural Affairs to move the motion. Lesley Griffiths.
Welsh: Eitem 8 ar yr agenda y prynhawn yma yw'r cynnig cydsyniad deddfwriaethol ar yr Bil Awdurdodau Afonydd a Draenio Tir, a galwaf ar y Gweinidog yr Amgylchedd, Ynni a Materion Gwledig i wneud y cynnig. Lesley Griffiths.
English: Thank you. Can I call on Dai Lloyd to speak on behalf of the Constitutional and Legislative Affairs Committee?
Welsh: Diolch. A gaf i alw ar Dai Lloyd i siarad ar ran y Pwyllgor Materion Cyfansoddiadol a Deddfwriaethol?
English: Thank you, and thank you to Dai Lloyd for raising those points. I set out the reasoning why we thought the LCM was appropriate. I do think the consent is technical and it's very non-contentious. So, we thought it was a pragmatic approach that we would to that. I will ensure that your comments are fed back to DEFRA also and, if there's anything further, I would be happy to write to the Member.
Welsh: Diolch, a diolch i Dai Lloyd am godi'r pwyntiau hynny. Rwyf wedi amlinellu'r rhesymau pam yr oeddem ni'n credu bod y cynnig cydsyniad deddfwriaethol yn briodol. Rwy'n credu bod y cydsyniad yn dechnegol ac nid yw'n ddadleuol o gwbl. Felly, roeddem ni'n meddwl ei fod yn ymagwedd bragmatig i hynny. Byddaf yn sicrhau bod DEFRA yn cael gwybod am eich sylwadau hefyd ac, os oes unrhyw beth arall, byddwn yn falch o ysgrifennu at yr Aelod.
English: Thank you. The proposal is to agree the motion. Does any Member object? No. Therefore, the motion is agreed in accordance with Standing Order 12.36.
Welsh: Diolch. Y cynnig yw bod y cynnig yn cael ei dderbyn. A oes unrhyw Aelod yn gwrthwynebu? Na. Felly, derbynnir y cynnig yn unol â Rheol Sefydlog 12.36.
English: Good morning to you all, and welcome to the latest meeting of the Finance Committee here at the National Assembly for Wales. May I remind you that headsets are available to hear translation and to adjust the sound? And may I remind Members to put any electronic devices on silent? And also, may I ask any Members if they have any declarations of interest? No. Very well.
Welsh: Bore da i chi i gyd, a chroeso i gyfarfod y Pwyllgor Cyllid yma yn y Cynulliad Cenedlaethol y bore yma. Gaf i eich atgoffa chi bod yna glustffonau ar gael ar gyfer y cyfieithu, a hefyd i addasu lefel y sain? A gaf i atgoffa Aelodau i ddiffodd y sain ar unrhyw ddyfeisiadau electronig sydd gennych chi? A hefyd, gaf i ofyn a oes gan unrhyw Aelodau unrhyw fuddiannau i'w datgan? Nac oes. Da iawn.
English: Well, on we go, then, to the second item, papers to note. You'll see that there's a letter from the Chief Secretary to the Treasury and a letter from the Secretary of State for Wales, as well as a set of minutes. Are Members happy to note those? Alun.
Welsh: Wel, ymlaen â ni, felly, i'r ail eitem, i nodi'r papurau sydd ger ein bron ni. Fe welwch chi fod yna lythyr gan Brif Ysgrifennydd y Trysorlys a llythyr gan Ysgrifennydd Gwladol Cymru, ynghyd â set o gofnodion. Ydy Aelodau yn hapus i nodi'r rheini? Alun.
English: We're now moving into private session, if Members are happy. I propose, in accordance with Standing Order 17.42 (vi), that the committee resolves to exclude the public from the remainder of the meeting. Are you content? Yes. Okay. Thank you.
Welsh: Dŷn ni nawr am symud i sesiwn breifat, os ydy'r Aelodau'n hapus. Felly, yn unol a Rheol Sefydlog 17.42 (vi), rwy'n cynnig bod y pwyllgor yn gwahardd y cyhoedd o weddill y cyfarfod. Ydy Aelodau yn fodlon ar hynny? Ie. Iawn. Diolch yn fawr iawn.
English: The first item on our agenda this afternoon is questions to the Minister for Education, and the first question, Darren Millar.
Welsh: Yr eitem gyntaf ar ein hagenda ni'r prynhawn yma yw'r cwestiynau i'r Gweinidog Addysg, a'r cwestiwn cyntaf, Darren Millar.
English: Thank you, Darren. Estyn's 2017-18 annual report shows that standards are 'good' or 'better' in just over eight in 10 primary schools, and remain 'good' or 'better' in half of secondary schools. I am committed to the reforms as outlined in 'Our national mission', which will give all of our children an equal opportunity to reach their full potential and see excellence in all of our schools.
Welsh: Diolch, Darren. Dengys adroddiad blynyddol Estyn ar gyfer 2017-18 fod safonau yn 'dda' neu'n 'well' mewn ychydig dros wyth o bob 10 ysgol gynradd, ac yn parhau i fod yn 'dda' neu'n 'well' yn hanner yr ysgolion uwchradd. Rwyf wedi ymrwymo i'r diwygiadau fel y'u hamlinellir yn 'Cenhadaeth ein Cenedl', a fydd yn rhoi cyfle cyfartal i'n holl blant gyflawni eu llawn botensial a gweld rhagoriaeth ym mhob un o'n hysgolion.
English: Will you join me in congratulating Ysgol y Foryd on its five 'excellents' - Ysgol Y Foryd in Kinmel Bay, in my own constituency, which I visited over the Easter recess? It's an excellent school. But, of course, it's achieving that in spite of the significant financial challenges that schools are facing across Conwy and north Wales at the moment. You will know that, as a result of the Welsh Government's current funding arrangement with the UK Government, £1.20 is available to spend on children here, in terms of their education, for every £1 spent on a pupil in England, and yet the reality is that there is a significant funding gap in terms of the per pupil spend per year. What action is the Welsh Government taking to close that funding gap so that other schools can achieve the excellence that's available to children who are pupils at Ysgol Y Foryd?
Welsh: A wnewch chi ymuno â mi i longyfarch Ysgol y Foryd ar ei phum 'rhagorol' - Ysgol y Foryd ym Mae Cinmel, yn fy etholaeth, ysgol yr ymwelais â hi dros doriad y Pasg? Mae'n ysgol ragorol. Ond wrth gwrs, mae'n cyflawni hynny er gwaethaf yr heriau ariannol sylweddol y mae ysgolion yn eu hwynebu yng Nghonwy a gogledd Cymru ar hyn o bryd. Fe fyddwch yn gwybod, o ganlyniad i drefniant ariannu presennol Llywodraeth Cymru gyda Llywodraeth y DU, fod £1.20 ar gael i'w wario ar blant yma, o ran eu haddysg, am bob £1 a werir ar ddisgybl yn Lloegr, ond serch hynny, y realiti yw bod bwlch ariannu sylweddol yn bodoli o ran gwariant fesul disgybl bob blwyddyn. Pa gamau y mae Llywodraeth Cymru yn eu cymryd i gau'r bwlch ariannu hwnnw fel y gall ysgolion eraill sicrhau'r rhagoriaeth sydd ar gael i blant sy'n ddisgyblion yn Ysgol y Foryd?
English: Well, could I congratulate the staff, pupils and governors of the school in your constituency? Perhaps the Member would be kind enough to ask me to visit the school so I can see for myself, obviously, the high standards that are being achieved. Let's be absolutely clear: independent studies show that the funding gap between English and Welsh schools has closed and is barely negligible. Of course, we could put more money into front-line education services if we had a better deal from the Westminster Government. For instance, on the issue of the teachers' pension scheme, and increases to the TPS, which is of a huge concern to many in the profession, only 80 per cent of the resources to cover the rise in the cost of teachers' pensions has been provided from the Westminster Government, and the Welsh Government has had to find that additional 20 per cent so that we can pay for the teachers' pension rises in full.
Welsh: Wel, a gaf fi longyfarch staff, disgyblion a llywodraethwyr yr ysgol yn eich etholaeth? Efallai y byddai'r Aelod yn ddigon caredig i ofyn i mi ymweld â'r ysgol, fel y gallaf weld â fy llygaid fy hun, yn amlwg, y safonau uchel sy'n cael eu cyflawni. Gadewch i ni fod yn gwbl glir: dengys astudiaethau annibynnol fod y bwlch ariannu rhwng ysgolion Cymru a Lloegr wedi cau a'i fod prin yn bodoli mwyach. Wrth gwrs, gallem roi mwy o arian i wasanaethau addysg rheng flaen pe baem yn cael gwell bargen gan Lywodraeth San Steffan. Er enghraifft, o ran mater y cynllun pensiwn athrawon, a chodiadau i'r cynllun pensiwn athrawon, sy'n peri cryn bryder i lawer yn y proffesiwn, 80 y cant yn unig o'r adnoddau i dalu am y cynnydd yng nghost pensiynau athrawon a ddarparwyd gan Lywodraeth San Steffan, a bu'n rhaid i Lywodraeth Cymru ddod o hyd i'r 20 y cant ychwanegol er mwyn inni allu talu am y cynnydd ym mhensiynau athrawon.